OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/20-01/04

URBROJ:238-30-01-20-02

U Poljanici Bistranskoj, 05. veljače 2020. godine

ZAPISNIK 45. SJEDNICE ŠKOLSKOG ODBORA

održane 05. veljače 2020. u prostorijama OŠ Bistra

Prisutni: Dražen Blažeković, Sandra Brezec, Snježana Heric, Katica Pejakić

Odsutni: Marija Bažulić, Mirjana Eršek, Ana Medvidović (opravdale izostanak)

Ostali prisutni: Eduard Kovačević- ravnatelj, Romeo Vincelj- tajnik Škole

Sjednica je počela u 18:15 sati.

Predsjednica Školskog odbora pozdravila je sve prisutne i predložila sljedeći:

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda
2. Donošenje Odluke o raspisivanju natječaja za učitelja/učiteljicu razredne nastave na neodređeno, puno radno vrijeme- 2 izvršitelja/izvršiteljice
3. Donošenje Odluke o raspisivanju natječaja za učitelja/učiteljicu engleskog jezika na određeno, puno radno vrijeme (zamjena za rodiljni dopust)-1 izvršitelj/izvršiteljica
4. Sklapanje ugovora o radu s ravnateljem Škole-obavijest
5. Izmjene Pravilnika o načinu i postupku vrednovanja te vrednovanju i procjeni kandidata za zapošljavanje u osnovnoj školi
6. Razno

Zapisnik 44. sjednice jednoglasno je prihvaćen.

AD.1.

Dnevni red je jednoglasno prihvaćen.

AD.2.

Zbog odlaska u mirovinu učiteljica razredne nastave Gordane Fundurulić i Branke Novački, potrebno je raspisivanje natječaja za sljedeća radna mjesta:

-učitelj/ica razredne nastave (40 sati na neodređeno)- 2 izvršitelja/ice

**Članovi Školskog odbora jednoglasno su donijeli Odluku o raspisivanju natječaja za gore navedena radna mjesta.**

AD 3.

Zbog korištenja rodiljnog dopusta Marine Majzec potrebno je raspisivanje natječaja za sljedeće radno mjesto:

-učitelj/ica engleskog jezika (40 sati na određeno).

**Članovi Školskog odbora jednoglasno su donijeli Odluku o raspisivanju natječaja za gore navedeno radno mjesto.**

AD 4.

Predsjednica Školskog odbora obavještava članove Školskog odbora da je postupak izbora ravnatelja uspješno priveden kraju, da Ministrica znanosti i obrazovanja nije uskratila davanje prethodne suglasnosti na imenovanje gospodina Eduarda Kovačevića za ravnatelja Osnovne škole Bistra u Poljanici Bistranskoj, te da time stupa na snagu Odluka o imenovanju ravnatelja/ravnateljice OŠ Bistra od 16. prosinca 2019. godine, u skladu s člankom 127., stavcima 13. i 14. Zakona o odgoju i obrazovanju u osnovnoj i srednjoj školi. Mandat ravnatelja počinje s danom 07. veljače 2020. godine, a s imenovanim ravnateljem Školski odbor sklapa ugovor o radu na rok od pet godina u punom radnom vremenu.

AD 5.

Članovi Školskog odbora jednoglasno su donijeli Odluku o izmjenama Pravilnika o načinu i postupku vrednovanja te vrednovanju i procjeni kandidata za zapošljavanje u osnovnoj školi, kojima se riječi “ured državne uprave” zamjenjuju riječima “nadležno tijelo županije”.

AD 6.

Ravnatelj ističe da ulazimo u sezonu gripe, pa imamo dosta izostanaka učenika s nastave. Također, zbog bolesti morali smo pronaći zamjene za spremačice.

Nevrijeme je srušilo dva stabla u dvorištu matične škole, što smo pravovremeno sanirali i uklonili sve što je bilo opasno.

Škola je bila domačin natjecanja iz Vjeronauka (Vjeronaučne olimpijade), te smo i to uspješno organizirali i proveli. Sudjelovalo je 25 škola i stotinjak učenika.

Nije bilo drugih pitanja i prijedloga.

Presjednica Školskog odbora: Zapisničar-tajnik:

Katica Pejakić, prof. Romeo Vincelj, mag.iur.